Vegkop Boerevereniging is 'n organisasie wat bestaan uit boere van die omgewing rondom die geskiedkundige Vegkop, in die Heilbron distrik van die Vrystaat. Gemengde boerdery word hier beoefen, met veral klem op bees- en wildboerdery. Saaiery speel ook in dele van die gebied 'n belangrike rol.
Die jaarlikse Grasren is die bekendste en grootste openbare aksie van die Boerevereniging en lok talle besoekers wat met baie groot lof van hierdie dag praat. Stedelinge is uiters verbaas dat daar nie meer prominensie verleen word aan hierdie dag nie, en hulle kan nie uitgepraat raak oor die wonderlike geleentheid om in die natuur te ontspan met talle vermaak deurlopend beskikbaar gedurende die dag nie. Die Vegkop Boerevereniging is egter primêr 'n boere organisasie wat via Vrystaat Landbou deel is van georganiseerde landbou, en hom beywer vir die welvaart van die landbou as geheel.